**AM-Erikoispitkät 10.05.2014**

**Kilpailuohjeet**

Kilpailussa noudatetaan Suomen Suunnistusliiton kilpailusääntöjä.

**Opastus ja paikoitus**

Opastus KT 43:lta Savikon risteyksestä, josta noin 6 km kisapaikalle. Opasteet paikalla 10.05. klo 09.00 alkaen. Tienvarsipaikoitus

**1. Kilpailukartta**

Päivitys 04. 2014, mittakaava 1:10 000, käyräväli 2,5m. Kartan koko A3 tai A4. Kartta on muovikotelossa. Mallikartta on nähtävillä lähdössä.

**2. Maasto**

Kilpailumaasto on pääosin hyväkulkuista, satakuntalaista talousmetsää.

**3. Kielletyt alueet**

Kiellettyjä alueita ovat sääntöjen mukaisesti viljellyt pellot ja piha-alueet. Lisäksi kartalla on merkitty taimikkoalue kielletyksi alueeksi. Kielletyille alueille meneminen johtaa kilpailijan hylkäämiseen. Kilpailumaastoon ei saa mennä muulloin kuin oman kilpailusuorituksen aikana.

**4. Rastit, leimausjärjestelmä ja Emit-kortit**

Mallirasti on nähtävillä opaspaalun vieressä.

Kilpailussa käytetään Emit-leimausjärjestelmää. Kilpailija on itse vastuussa Emit-korttinsa toimivuudesta. Maastoon ei päästetä kilpailijaa, jonka Emit-kortti ei toimi. Kilpailija, joka lähtee maastoon muulla kuin lähtölistaan merkityllä Emit-kortilla, hylätään, jollei muutoksesta ole ilmoitettu infoon ennen lähtöä. Tarkista Emit-korttisi toimivuus mallirastilla.

Toimivia Emit-kortteja on mahdollisuus vuokrata infosta hintaan 5 €. Emit-kortteja on vuokrattavana rajallinen määrä. Vuokratut Emit-kortit on palautettava infoon kisan jälkeen. Palauttamatta jätetystä Emit-kortista peritään 70 €.

Tarkista Emit-numerosi lähtöluettelosta ja tarvittaessa käy vaihtamassa Emit-numerosi infossa ennen lähtöpaikalle lähtöä.

**5. Juoma- ja ensiapupaikat**

Maastossa on kaksi miehitettyä juomapaikkaa. Kolmas juomapaikka on miehittämätön. Juomapaikat on merkitty karttaan. Juomapaikoilla **tarjotaan vain vettä.**

Ensiapupiste löytyy kilpailukeskuksesta. Maastossa ei ole ensiapupisteitä, mutta miehitetyillä juomapaikoilla on ensiapulaukut.

**6. Lähtöluettelot**

Lähtöluettelot ovat nähtävissä tulostaululla ja lähtöpaikalla sekä Internet-sivulla eku.sporttisaitti.com. Tarkista, että Emit-korttisi numero on sama kuin lähtöluettelossa. Muutokset ilmoitetaan infoon. SSL:n säännön 11.518 mukaan suoritus hylätään, jos kilpailija on käyttänyt muuta kuin järjestäjälle ilmoitettua elektronista kilpailukorttia.

**7. Lähtö**

Kilpailu tapahtuu väliaikalähtönä. Lähtöpaikka on opastettu opaspaalulta, matkaa lähtöön on 600 m. Ensimmäinen lähtö klo 12.00.

**8. Sarjat, ratapituudet, rastien lukumäärä**

|  |  |  |  |  |  |  |
| --- | --- | --- | --- | --- | --- | --- |
| Sarja | Matka | Rasteja |  | Sarja | Matka | Rasteja |
| H16 | 10,0 | 13 |  | D16 | 6,6 | 14 |
| H18 | 12,5 | 18 |  | D18 | 8,6 | 13 |
| H20 | 13,7 | 25 |  | D20 | 10,3 | 15 |
| H21 | 19,0 | 30 |  | D21 | 13,7 | 25 |
| H35 | 15,7 | 25 |  | D35 | 10,3 | 15 |
| H40 | 14,8 | 20 |  | D40 | 10,0 | 13 |
| H45 | 13,7 | 25 |  | D45 | 8,6 | 13 |
| H50 | 12,5 | 18 |  | D50 | 6,6 | 14 |
| H55 | 10,3 | 15 |  | D55 | 5,5 | 8 |
| H60 | 10,0 | 13 |  | D60 | 5,3 | 10 |
| H65 | 8,6 | 13 |  | D65 | 4,5 | 8 |
| H70 | 6,6 | 14 |  | D70 | 4,0 | 7 |
| H75 | 5,3 | 10 |  | D75 | 4,0 | 7 |
| H80 | 4,0 | 7 |  | D80 | 3,5 | 6 |
| H85 | 3,5 | 6 |  |  |  |  |

**8. Kilpailunumerot, Emit-tarkistuslipukkeet ja rastinmääritteet**

Kaikissa sarjoissa käytetään kilpailunumeroa, jotka ovat saatavana kilpailukeskuksesta. Omat hakaneulat. Kilpailunumerot kerätään pois.

Emit-tarkistuslipukkeet ovat lähdössä.

Erilliset rastinmääritteet ovat saatavilla lähtökarsinassa. Rastinmääritteitä varten ei ole kiinnitystarvikkeita tai suojuksia.

**9. Lähdön toiminta**

Kilpailija kutsutaan lähtökarsinaan neljä minuuttia ennen lähtöaikaansa. Kilpailija ottaa rastimääritteet.

Kolme minuuttia ennen lähtöä tehdään Emit-kortin nollaus. Emit-kortin nollaus on kilpailijan vastuulla.

Kilpailukartta on nähtävillä kaksi minuuttia ennen lähtöä.

Minuuttia ennen lähtöhetkeä kilpailija siirtyy oman karttansa viereen.

Kartan saa ottaa lähtöhetkellä. Lähdöstä on viitoitus K-pisteelle. Lähtöä ei ole merkitty karttoihin.

**12. Maali**

Viimeiseltä rastilta johtaa viitoitus maaliin, jossa on maalileimaus. Sen jälkeen kilpailija jatkaa leimantarkastukseen, jossa Emit-kortti luetaan. Epäselvät suoritukset selvitetään heti itkumuurilla. Maali suljetaan klo 16.00.

**13. Keskeyttäminen**

Keskeyttäneiden kilpailijoiden on ilmoittauduttava maalissa tai välitettävä tieto keskeytyksestä maaliin.

**14. Palkinnot**

Mitalit on noudettavissa sarjan tulosten selvittyä Infosta. Palkitaan sarjan kolme parasta.

**15. Pukeutuminen ja pesu**

Pukeutuminen maasto-olosuhteissa. Kilpailijoiden vähälukuisuuden takia pesumahdollisuutta ei ole kilpailukeskuksessa. Kilpailijoille on kuitenkin varattu mahdollisuus päästä edullisesti saunaan ja uimaan Euran Uimahalliin (3 euroa), joka sijaitsee Savikon risteyksen läheisyydessä. (Opastus kilpailupaikalle alkaa Savikon risteyksestä). Uimahallilla on lista kilpailijoista.

**16. Käymälä ja jätteenkäsittel**y

Kisakeskuksessa on käymälä. Roskakoreja on kilpailukeskuksessa ja myös lähdössä.

**17. Kahvio**

Kilpailukeskuksessa on kahvio kenttäolosuhteissa.

**17. Muksula**

Kilpailukeskuksessa ei ole muksulaa lapsille.

**19. Toimihenkilöt**

Kilpailunjohtaja: Pertti Mäkelä 050 3860006  
Varajohtaja:  Jouni Huila 0503021665  
Ratamestari: Riikka Tuuppa 0505225768

Tulospalvelu: Sami Keskimäki 0503750438, Pertti Mäkelä 0503860006

Kilpailun valvoja: Kauko Hakala 0400834085

Tuomarineuvosto: Puheenjohtaja: Jyrki Kajavalta 0405856552, kaksi muuta kilpailijajäsentä ilmoitetaan myöhemmin

**Eura-Kauttuan Urheilijat toivottaa kilpailuonnea ja erinomaista kilpailupäivää!**